Old Mutual gaan Moyo se heraanstelling teenstaan | Maroela Media
Peter Moyo. (Foto: Old Mutual)
Die finansiëledienstegroep Old Mutual het Vrydag gesê hy beoog om volgende week dokumente in te dien om die voormalige uitvoerende hoof Peter Moyo se aansoek om heraangestel te word, teen te staan.
Maroela Media het vroeër berig Moyo is in Mei vanjaar met onmiddellike inwerkingtreding geskors.
Die maatskappy het in 'n verklaring gesê die raad het verskeie vergaderings met Moyo gehad, waarna tot die slotsom gekom is dat daar 'n wesenlike "vertrouensbreuk" tussen hom en die raad ontstaan het. Die raad het toe besluit om Moyo te skors.
Old Mutual het vandag gesê hy is bekommerd dat Moyo en sy regspan 'n doelbewuste strategie volg om aandag van sy optrede af te lei.
"Hierdie strategie het beslissende aandag op ander direkteure van Old Mutual ingesluit deur die rig van valse en ongeregverdigde aantygings, veral op die direksie voorsitter," lui die verklaring.
Moyo het sedertdien sy skorsing by die howe aangeklop in 'n poging om heraangestel te word en skadevergoeding te eis. Hy wil ook hê dat Old Mutual se nie-uitvoerende direkteure, waaronder direksievoorsitter en voormalige minister van finansies Trevor Manuel, as misdadig te verklaar.
Die finansiëledienstegroep sien daarna uit om op 16 Julie 'n volledige reaksie op Moyo se bewerings in die hof te lewer en is vol vertroue in die hof se uitslag.
KZN-polisie slaggereed vir Durban July
Die mag van geld is ongelukkig 'n die wortels van kwaad!
Regstellende aksie kom altyd met 'n giftige angel… en die teengif is duur.
Eie skuld! Eie skuld! Eie skuld!
Sanlam moet lesse neem.
Kan nie aanvaar nie, hoop hof gee hom bloedneus
Dit gaan ook hier oor 'n integriteitstoets, as daar onreg was laat die regstelsel die blootle. Die waarheid sal seevier. Nou of later. Baie mense ervaar dit vandag en die wat dit nog nie ervaar het nie, sal die toepassing van die beginsel nie vryspring nie.